CELEX: 32019D1741
Language: lt
Date: 2019-09-23 00:00:00
Title: Komisijos įgyvendinimo sprendimas (ES) 2019/1741 2019 m. rugsėjo 23 d. kuriuo nustatomas duomenų, kuriuos valstybės narės turi pateikti pagal Europos Parlamento ir Tarybos reglamentą (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantį Tarybos direktyvas 91/689/EEB ir 96/61/EB teikiamose ataskaitose, formatas ir dažnumas (pranešta dokumentu Nr. C(2019) 6745) (Tekstas svarbus EEE)

21.10.2019   
               
               
                  LT
               
               
                  Europos Sąjungos oficialusis leidinys
               
               
                  L 267/3
               
            
         KOMISIJOS ĮGYVENDINIMO SPRENDIMAS (ES) 2019/1741
         2019 m. rugsėjo 23 d.
         kuriuo nustatomas duomenų, kuriuos valstybės narės turi pateikti pagal Europos Parlamento ir Tarybos reglamentą (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantį Tarybos direktyvas 91/689/EEB ir 96/61/EB teikiamose ataskaitose, formatas ir dažnumas
         (pranešta dokumentu Nr. C(2019) 6745)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. sausio 18 d. Europos Parlamento ir Tarybos reglamentą (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantį Tarybos direktyvas 91/689/EEB ir 96/61/EB (1), ypač į jo 7 straipsnio 2 dalį,
         kadangi:
         
                     (1)
                  
                  
                     pagal Reglamento (EB) Nr. 166/2006 (toliau – Reglamentas) 7 straipsnį valstybės narės teikia Komisijai duomenis apie teršalų išleidimą iš didelių pramonės objektų ir jų perdavimą. Komisija šiuos duomenis kaupia visuomenei prieinamame elektroniniame Europos išleidžiamų ir perduodamų teršalų registre (toliau – E-IPTR), kad visuomenei būtų lengviau dalyvauti priimant sprendimus aplinkosaugos klausimais, taip pat prisidėti prie aplinkos taršos mažinimo;
                  
               
                     (2)
                  
                  
                     siekiant padidinti suderinamumą su ataskaitomis, kurios teikiamos pagal Europos Parlamento ir Tarybos direktyvą 2010/75/ES (2) dėl pramoninių išmetamų teršalų ir kurių forma, teikimo dažnumas ir turinys nustatyti Komisijos įgyvendinimo sprendimu (ES) 2018/1135 (3), Reglamentas buvo iš dalies pakeistas Europos Parlamento ir Tarybos reglamentu (ES) 2019/1010 (4) (toliau – Keitimo reglamentas), kad Komisijai būtų suteikti įgyvendinimo įgaliojimai nustatyti pagal Reglamentą teiktiną informaciją ir panaikinti dabartinę jame nustatytą ataskaitų teikimo formą;
                  
               
                     (3)
                  
                  
                     Keitimo reglamentu pabrėžiama, kad itin svarbu suteikti galimybę Sąjungos piliečiams greitai susipažinti su informacija apie aplinką ir būtina, kad valstybės narės ir Komisija kuo greičiau, kai tik techniškai įmanoma, paskelbtų duomenis viešai. Keitimo reglamentu taip pat nustatyta, kad valstybės narės ataskaitas turėtų pateikti ne vėliau kaip per 11 mėnesių nuo metų pabaigos, bei nustatytas tikslas, kad su informacija būtų galima susipažinti per tris mėnesius nuo metų pabaigos, be kita ko, šiam tikslui laipsniškai pasiekti pasitelkiant pagal Reglamentą priimtą įgyvendinimo aktą;
                  
               
                     (4)
                  
                  
                     dabartine praktika ir informacinėmis technologijomis, naudojamomis ataskaitoms teikti, siekiama užtikrinti aukštą į nacionalinius išleidžiamų ir perduodamų teršalų registrus ir E-IPTR įtraukiamų duomenų kokybę. Kad visuomenė galėtų kuo anksčiau susipažinti su E-IPTR pateikta informacija, turėtų būti dar labiau skatinama ataskaitose teikti aukštos kokybės informaciją. Kadangi šiam tikslui pasiekti reikalingas nuoseklus metodas ir kruopštus pasirengimas, įskaitant naujų ataskaitų teikimo metodų testavimą ir naujų ataskaitų teikimo priemonių kūrimą, visų pirma pateiktų duomenų patvirtinimo ir kokybės kontrolės tikslais, ataskaitų teikimo terminai turėtų būti peržiūrėti atsižvelgiant į informacinių technologijų pažangą, bandomojo testavimo rezultatus ir valstybių narių geriausią praktiką;
                  
               
                     (5)
                  
                  
                     šiame sprendime nustatytos priemonės atitinka Reglamento 19 straipsniu įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Valstybės narės priede nustatytą informaciją teikia naudodamos specialią elektroninę formą, kuri bus sukurta šioms ataskaitoms teikti.
            Priede nustatyta informacija pirmą kartą pateikiama už 2019 ataskaitinius metus, nebent tame priede nustatyta kitaip.
            Priedo 1–4 skirsniuose nustatyta administracinė informacija Komisijai turi būti pateikta ne vėliau kaip kitų ataskaitinių metų rugsėjo 30 d.
            Priedo 5–10 skirsniuose nustatyta teminė informacija Komisijai turi būti pateikta ne vėliau kaip kitų ataskaitinių metų lapkričio 30 d.
         
         
            2 straipsnis
            Šis sprendimas peržiūrimas ne vėliau kaip 2024 m. gruodžio 31 d., siekiant įvertinti, ar įmanoma pasiekti tikslą anksčiau viešai susipažinti su E-IPTR duomenimis. Ši peržiūra turi apimti valstybių narių, Komisijos ir Europos aplinkos agentūros keitimąsi informacija apie geriausią nacionalinę praktiką ir turimas technologijas bei priemones, suteikiančias galimybę ataskaitas pateikti anksčiau.
            Šis sprendimas skirtas valstybėms narėms.
         
         
            Priimta Briuselyje 2019 m. rugsėjo 23 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 33, 2006 2 4, p. 1.
         
            (2)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).
         
            (3)  2018 m. rugpjūčio 10 d. Komisijos įgyvendinimo sprendimas (ES) 2018/1135, kuriuo nustatomas valstybių narių teikiamose Europos Parlamento ir Tarybos direktyvos 2010/75/ES dėl pramoninių išmetamų teršalų įgyvendinimo ataskaitose pateikiamos informacijos pobūdis, forma ir teikimo dažnumas (OL L 205, 2018 8 14, p. 40).
         
            (4)  2019 m. birželio 5 d. Europos Parlamento ir Tarybos reglamentas (ES) 2019/1010 dėl ataskaitų teikimo pareigų suderinimo aplinkos teisės aktų srityje, kuriuo iš dalies keičiami Europos Parlamento ir Tarybos reglamentai (EB) Nr. 166/2006 ir (ES) Nr. 995/2010, Europos Parlamento ir Tarybos direktyvos 2002/49/EB, 2004/35/EB, 2007/2/EB, 2009/147/EB ir 2010/63/ES, Tarybos reglamentai (EB) Nr. 338/97 ir (EB) Nr. 2173/2005 ir Tarybos direktyva 86/278/EEB (OL L 170, 2019 6 25, p. 115).
      
      
         
            PRIEDAS
            
               kuriuo nustatomas duomenų, kuriuos valstybės narės turi pateikti pagal Reglamentą (EB) Nr. 166/2006 teikiamose ataskaitose, formatas ir dažnumas
            
            
               Pastaba.
            
            Valstybės narės gali nurodyti, kokią informaciją jos laiko konfidencialia, ir priežastis, kodėl Komisija jos negali skelbti viešai.
            
                        
                           A. Administracinė informacija
                        
                     
                  
                        1.
                     
                     
                        
                           Pranešėjo identifikavimo duomenys
                        
                     
                  
                        Rūšis
                     
                     
                        Formatas
                     
                  
                        1.1.
                     
                     
                        Šalies kodas
                     
                     
                        Kodas šalies, kurioje yra objektas, apie kurį teikiama ataskaita.
                     
                  
                        1.2.
                     
                     
                        Ataskaitiniai metai
                     
                     
                        Kalendoriniai metai, kurių ataskaita teikiama.
                     
                  
                        2.
                     
                     
                        
                           Objekto identifikavimo duomenys
                            (1),  (2)
                        
                     
                  
                        Rūšis
                     
                     
                        Formatas
                     
                  
                        2.1.
                     
                     
                        inspireId
                     
                     
                        Unikalus objekto identifikatorius, atitinkantis Europos Parlamento ir Tarybos direktyvos 2007/2/EB reikalavimus  (3).
                     
                  
                        2.2.
                     
                     
                        thematicId  (4)
                        
                     
                     
                        Teminis objekto identifikatorius.
                     
                  
                        2.3.
                     
                     
                        Apyvartinių taršos leidimų prekybos sistemos identifikatorius
                     
                     
                        Jei visam įrenginiui arba jo daliai taikoma Europos Parlamento ir Tarybos direktyva 2003/87/EB  (5), nurodomas ataskaitoms pagal tą direktyvą naudojamas identifikatorius.
                     
                  
                        2.4.
                     
                     
                        Objekto pavadinimas
                     
                     
                        Oficialus, tikrinis ar įprastinis objekto pavadinimas.
                     
                  
                        2.5.
                     
                     
                        Patronuojančiosios bendrovės pavadinimas
                     
                     
                        Patronuojančioji bendrovė yra bendrovė, kuri valdo arba kontroliuoja objektą eksploatuojančią bendrovę (pvz., jai priklauso daugiau nei 50 % tos bendrovės akcinio kapitalo arba akcininkų ar partnerių balsavimo teisių dauguma) (Žr. Europos Parlamento ir Tarybos direktyvą 2013/34/ES  (6)).
                     
                  
                        2.6.
                     
                     
                        Adresas
                     
                     
                        Objekto pašto adresas (nurodomas namo numeris, gatvė, miestas, pašto kodas ir šalis).
                     
                  
                        2.7.
                     
                     
                        Geometrija
                     
                     
                        Platuma ir ilguma (apytikrio objekto vidurio koordinatės), išreikštos pagal ETRS89 (2D)-EPSG:4258 koordinačių atskaitos sistemą 5 skaitmenų po kablelio tikslumu.
                     
                  
                        2.8.
                     
                     
                        Upės baseino rajonas
                     
                     
                        Vandentakio baseino rajonui priskirtas kodas ir (arba) pavadinimas.
                     
                  
                        2.9.
                     
                     
                        Funkcija
                     
                     
                        Objekte vykdomos veiklos rūšys. Funkcija apibūdinama pagal objekte vykdomos veiklos rūšį, naudojant NACE kodus.
                     
                  
                        2.10.
                     
                     
                        E-IPTR I priede išvardytos veiklos rūšys
                     
                     
                        Objekte vykdomos I priede išvardytos veiklos rūšys, nurodant pagrindinę veiklą ir visas kitas veiklos rūšis.
                     
                  
                        2.11.
                     
                     
                        Būsena
                     
                     
                        Objekto veikimo būsena
                     
                  
                        2.12.
                     
                     
                        Gamybos apimtis  (7),  (8)
                        
                     
                     
                         
                     
                  
                        2.13.
                     
                     
                        Eksploatavimo valandų skaičius per metus (9)
                        
                     
                     
                        Neprivaloma.
                     
                  
                        2.14.
                     
                     
                        Darbuotojų skaičius (10)
                        
                     
                     
                        Neprivaloma.
                     
                  
                        2.15.
                     
                     
                        Interneto svetainės adresas
                     
                     
                        Objekto arba patronuojančiosios bendrovės interneto svetainės, kurioje yra objekto arba patronuojančiosios bendrovės aplinkosaugos ataskaita arba EMAS ataskaita, adresas.
                     
                  
                        2.16.
                     
                     
                        Pastabos
                     
                     
                        Kita svarbi informacija. Neprivaloma.
                     
                  
                        3.
                     
                     
                        
                           E-IPTR teikiama informacija apie už objektą atsakingą kompetentingą instituciją
                        
                     
                  
                        Rūšis
                     
                     
                        Formatas
                     
                  
                        3.1.
                     
                     
                        Kompetentingos institucijos pavadinimas
                     
                     
                         
                     
                  
                        3.2.
                     
                     
                        Kompetentingos institucijos adresas
                     
                     
                        Pašto adresas (nurodomas namo numeris, gatvė, miestas, pašto kodas ir šalis).
                     
                  
                        3.3.
                     
                     
                        Kompetentingos institucijos e. paštas
                     
                     
                         
                     
                  
                        3.4.
                     
                     
                        Kompetentingos institucijos telefono numeris
                     
                     
                         
                     
                  
                        4.
                     
                     
                        
                           Informacija, teikiama, kai E-IPTR objektas yra gamybinės teritorijos dalis arba su ja sutampa  (11)
                           
                        
                     
                  
                        Rūšis
                     
                     
                        Formatas
                     
                  
                        4.1.
                     
                     
                        inspireId
                     
                     
                        Unikalus gamybinės teritorijos identifikatorius, atitinkantis Direktyvos 2007/2/EB reikalavimus.
                     
                  
                        4.2.
                     
                     
                        thematicId (12)
                        
                     
                     
                        Teminis gamybinės teritorijos objekto identifikatorius.
                     
                  
                        4.3.
                     
                     
                        Geometrija
                     
                     
                        Platuma ir ilguma (apytikrio gamybinės teritorijos vidurio koordinatės), išreikštos pagal ETRS89 (2D)-EPSG:4258 koordinačių atskaitos sistemą 5 skaitmenų po kablelio tikslumu.
                     
                  
                        4.4.
                     
                     
                        Gamybinės teritorijos pavadinimas
                     
                     
                        Oficialus, tikrinis ar įprastinis gamybinės teritorijos pavadinimas.
                     
                  
                        
                           B. Teminė informacija
                        
                     
                  
                        5.
                     
                     
                        
                           Duomenys apie kiekvieno Reglamento (EB) Nr. 166/2006 II priede nurodytą ribą viršijančio teršalo išleidimą į orą
                        
                     
                  
                        Rūšis
                     
                     
                        Formatas
                     
                  
                        5.1.
                     
                     
                        Teršalo pavadinimas
                     
                     
                        Pagal Reglamento (EB) Nr. 166/2006 II priedą.
                     
                  
                        5.2.
                     
                     
                        Bendra išleistų teršalų masė
                     
                     
                        Bendra kiekvieno iš visų teršalų, išleistų objekto teritorijoje iš visų šaltinių, masė (kg per metus).
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        5.3.
                     
                     
                        Atsitiktinai išleistų teršalų masė
                     
                     
                        Bendros išleistų teršalų masės dalis, susidariusi dėl avarijų (kg per metus)
                     
                  
                        6.
                     
                     
                        
                           Duomenys apie kiekvieno Reglamento (EB) Nr. 166/2006 II priede nurodytą ribą viršijančio teršalo išleidimą į vandenį
                        
                     
                  
                        Rūšis
                     
                     
                        Formatas
                     
                  
                        6.1.
                     
                     
                        Teršalo pavadinimas
                     
                     
                        Pagal Reglamento (EB) Nr. 166/2006 II priedą.
                     
                  
                        6.2.
                     
                     
                        Bendra išleistų teršalų masė
                     
                     
                        Bendra kiekvieno iš visų teršalų, išleistų objekto teritorijoje iš visų šaltinių, masė (kg per metus).
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        6.3.
                     
                     
                        Atsitiktinai išleistų teršalų masė
                     
                     
                        Bendros išleistų teršalų masės dalis, susidariusi dėl avarijų (kg per metus)
                     
                  
                        7.
                     
                     
                        
                           Duomenys apie kiekvieno Reglamento (EB) Nr. 166/2006 II priede nurodytą ribą viršijančio teršalo išleidimą į žemę
                        
                     
                  
                        Rūšis
                     
                     
                        Formatas
                     
                  
                        7.1.
                     
                     
                        Teršalo pavadinimas
                     
                     
                        Pagal Reglamento (EB) Nr. 166/2006 II priedą.
                     
                  
                        7.2.
                     
                     
                        Bendra išleistų teršalų masė
                     
                     
                        Bendra kiekvieno iš visų teršalų, išleistų objekto teritorijoje iš visų šaltinių, masė (kg per metus).
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        7.3.
                     
                     
                        Atsitiktinai išleistų teršalų masė
                     
                     
                        Bendros išleistų teršalų masės dalis, susidariusi dėl avarijų (kg per metus)
                     
                  
                        8.
                     
                     
                        
                           Duomenys apie kiekvieno Reglamento (EB) Nr. 166/2006 II priede nurodytą ribą viršijančio teršalo perdavimą už objekto vietos ribų į nuotekų valymo įrenginį
                        
                     
                  
                        Rūšis
                     
                     
                        Formatas
                     
                  
                        8.1.
                     
                     
                        Teršalo pavadinimas
                     
                     
                        Pagal Reglamento (EB) Nr. 166/2006 II priedą.
                     
                  
                        8.2.
                     
                     
                        Bendra perduotų teršalų masė
                     
                     
                        Bendra kiekvieno iš visų teršalų, perduotų iš objekto, masė (kg per metus).
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        9.
                     
                     
                        
                           Pavojingų atliekų perdavimas už objekto vietos ribų, kai viršijama Reglamento (EB) Nr. 166/2006 5 straipsnio 1 dalyje nustatyta riba
                        
                     
                  
                        Rūšis
                     
                     
                        Formatas
                     
                  
                        9.1.
                     
                     
                        Šalyje, skirtos naudoti (N)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        9.2.
                     
                     
                        Šalyje, skirtos šalinti (Š)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        9.3.
                     
                     
                        Į kitas šalis, skirtos naudoti (N)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                        Naudotojo pavadinimas (vardas, pavardė) ir adresas.
                        Vietos, kur faktiškai naudojamos perduotos atliekos, adresas.
                     
                  
                        9.4.
                     
                     
                        Į kitas šalis, skirtos šalinti (Š)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                        Šalintojo pavadinimas (vardas, pavardė) ir adresas
                        Vietos, kur faktiškai šalinamos perduotos atliekos, adresas.
                     
                  
                        10.
                     
                     
                        
                           Nepavojingų atliekų perdavimas už objekto vietos ribų, kai viršijama Reglamento (EB) Nr. 166/2006 5 straipsnio 1 dalyje nustatyta riba
                        
                     
                  
                        Rūšis
                     
                     
                        Formatas
                     
                  
                        10.1.
                     
                     
                        Skirtos naudoti (N)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
                        10.2.
                     
                     
                        Skirtos šalinti (Š)
                     
                     
                        Bendra perduotų teršalų masė (tonomis per metus)
                        Naudotas kiekio nustatymo metodas: išmatuota (nurodomas analizės metodas); apskaičiuota (nurodomas metodas); įvertinta.
                     
                  
               (1)  Turimas galvoje gamybos objektas, kuriam taikomas Reglamentas (EB) Nr. 166/2006 ir kuris apibrėžtas 2013 m. spalio 21 d. Komisijos reglamento (ES) Nr. 1253/2013, kuriuo iš dalies keičiamas Reglamentas (ES) Nr. 1089/2010, kuriuo įgyvendinamos Direktyvos 2007/2/EB nuostatos dėl erdvinių duomenų rinkinių ir paslaugų sąveikumo, (OL L 331, 2013 12 10, p. 1) IV priedo 8.2.1 punkte kaip „[v]ienas ar daugiau toje pačioje teritorijoje esančių įrenginių, kurį (-iuos) eksploatuoja fizinis ar juridinis asmuo ir kuris suprojektuotas (-i), pastatytas (-i) ar įrengtas (-i) taip, kad atliktų konkrečią gamybos ar pramonės funkciją, įskaitant infrastruktūrą, įrangą ir medžiagas“.
            
               (2)  Jei objektui taikoma ir Direktyva 2010/75/ES, šios informacijos teikimo teisinis pagrindas yra Įgyvendinimo sprendimas (ES) 2018/1135.
            
               (3)  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
            
               (4)  Šio lauko kardinalumas pagal INSPIRE yra 0-1, todėl jis nėra privalomas laukas.
            
               (5)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
            
               (6)  2013 m. birželio 26 d. Europos Parlamento ir Tarybos direktyva 2013/34/ES dėl tam tikrų rūšių įmonių metinių finansinių ataskaitų, konsoliduotųjų finansinių ataskaitų ir susijusių pranešimų, kuria iš dalies keičiama Europos Parlamento ir Tarybos direktyva 2006/43/EB ir panaikinamos Tarybos direktyvos 78/660/EEB ir 83/349/EEB (OL L 182, 2013 6 29, p. 19).
            
               (7)  Teikiant 2019 ir 2020 ataskaitinių metų ataskaitą nurodyti neprivaloma. Nuo 2021 ataskaitinių metų tų sektorių, kuriems Komisija yra nustačiusi ataskaitose naudotinus vienetus ir rodiklius, duomenis teikti privaloma.
            
               (8)  Nepažeidžiant taikytino ES teisės akto dėl visuomenės galimybės susipažinti su informacija apie aplinką, atskiri duomenų punktai nebus skelbiami viešai E-IPTR.
            
               (9)  Žr. 7 išnašą.
            
               (10)  Žr. 7 išnašą.
            
               (11)  Turima galvoje gamybinė teritorija, kuriai taikomas Reglamentas (EB) Nr. 166/2006 ir kuri apibrėžta Reglamento (ES) Nr. 1253/2013 IV priedo 8.2.4 punkte: „[v]isa žemė konkrečioje geografinėje vietoje, kurioje yra, buvo ar numatoma, kad bus gamybos objektas. Tai apima visą infrastruktūrą, įrangą ir medžiagas“.
            
               (12)  Šio lauko kardinalumas pagal INSPIRE yra 0-1.